
Projektas įvykdytas pagal sutartį Nr. GVP/PTS/1200
2014 m. spalio 31 d.

PROJEKTO „Skatinkime jaunimo verslumą (Lietuvos Junior achievement)“
 VEIKLOS IR FINANSINĖ ATASKAITA

	Projekto vykdytojas:  VšĮ „Lietuvos Junior Achievement“

	Įmonės kodas: 191832513
	Telefonas: +370 5 2616413

	El. pašto adresas: info@lja.lt 
	Internetinė svetainė: www.lja.lt 

	Per www.aukok.lt planuota surinkti: 5 000 EUR / 17 264 Lt

	Per www.aukok.lt surinkta: 2 035,69 EUR / 7 028,83 Lt


PROJEKTO SANTRAUKA

Mokomosios mokinių bendrovės yra viena iš labiausiai Europos komisijos rekomenduojamų mokymo formų ugdant verslumą. Siekiant populiarinti tokių bendrovių veiklą, plėtoti geriausias patirtis yra rengiami geriausių mokinių bendrovių nacionaliniai konkursai, kuriems prigijo mokomosios mokinių bendrovės mugės pavadinimas. 



Dalyvaudami mokomųjų mokinių bendrovių programoje mokiniai įgyja praktinių verslo organizavimo žinių. Per mokslo metus jie praktiškai susipažįsta su visu įmonės gyvavimo ciklu: sugalvoja verslo idėją, gamina ir parduoda prekes ar teikia paslaugas, bendrauja su klientais, priima su įmonės veikla susijusius sprendimus, o galiausiai – atsiskaito su akcininkais ir uždaro bendrovę. 

„Lietuvos Junior Achievement” (LJA) mokomųjų mokinių bendrovių programa skatina mokinius būti versliais, inovatyviais, kūrybingais, moko bendradarbiauti ir dirbti komandoje, kuriant tikrą verslą ir sprendžiant tikras problemas bei drąsiai siekti užsibrėžtų tikslų. Mokomosios mokinių bendrovės programa padeda augti ir atsiskleisti gabiems bei talentingiems jauniesiems „verslininkams“. 

Įkurdami trumpalaikę akcinę bendrovę ir ją valdydami pagal bendrovės veiklos įstatus, mokiniai įgyja verslo įgūdžių ir praktiškai pritaiko ekonomikos sąvokas. Jie tiria rinką, nutaria, koks bus jų verslas, sukaupia kapitalą parduodami akcijas, gamina bei parduoda savo produkciją (arba teikia paslaugas) ir tvarko visą bendrovės veiklos apskaitą. Jie pereina visus realios bendrovės veiklos etapus. 

2014-2015 mokslo metais Lietuvoje veikė 157 MMB, iš jų Lietuvos 2014-2015 mokslo metų geriausios mokinių bendrovės konkurse (MMB mugėje) 2015 m. gegužės 15 dieną dalyvavo 60 mokinių bendrovių, 325 mokiniai, mokytojai bei kviestiniai valstybinių institucijų ir verslo organizacijų atstovai. 

Renginys vyko prekybos centre „Ozas“ (Ozo g. 18, Vilnius), stendus bendrovėms įrengė Lietuvos parodų ir kongresų centras LITEXPO, maitinimas organizuotas prekybos centre „Ozas“ esančiame restorane „Seklyčia“, pasiruošimo stendų sesijai metu ir iki atidarymo koncertavo grupė „Mini Jack“. 

MMB mugės metu vyko mokinių bendrovių stendų, interviu, prezentacijų, ataskaitų konkursai. Renginio metu galima buvo betarpiškai susipažinti su kiekvienos bendrovės veikla, įsigyti jų gaminamų produktų. Bendrovių ataskaitos pateiktos konkursui, buvo įvertintos iki MMB mugės. Iki MMB mugės internete http://www.delfi.lt/verslas/verslas/isrinkite-geriausia-mokiniu-verslo-ideja.d?id=67939798 organizuotas papildomas DELFI skaitytojų simpatijų MMB. Mokinių bendrovių prezentacijos buvo įvertintos iki renginio skiriant 30 procentų iš 100 galimų taškų už vizualinę medžiagą, o geriausiomis pripažintos 10 bendrovių prezentacijas gyvai pristatė mugės metu, kur buvo vertinamas jų gebėjimą prisistatyti, čia bendrovėms buvo skiriama dar iki 70 procentų taškų. 

Tikslu įkvėpti jaunuolius imtis atsakomybės, pasitikėti savimi, drąsiai kurti naujus dalykus, „Lietuvos Junior Achievement“  MMB mugės metu kartu su Vilnius Challenge“ organizavo renginį „Nukelk bosą nuo stogo“. Renginio dalyviai - įvairaus lygio vadovai leidosi nuo prekybos centro „Ozas“ bokšto. Nusileidimo metu jų saugumu rūpinosi jų jaunieji kolegos. Pagrindinė renginio žinutė – pasitikėjimas ugdo atsakomybę, o atsakomybė pasitikėjimą. Šis iššūkis - unikali galimybė prisidėti prie jaunimo ugdymo savo pavyzdžiu ir ryžtu veikti. Apie tai rašo spauda: http://www.delfi.lt/verslas/mano-eurai/verslininkai-vardan-jaunimo-iveikines-33-metru-aukscio-issuki.d?id=67968454
Iki Lietuvos 2014-2015 mokslo metų geriausios mokinių bendrovės konkurso (MMB mugėje), vykusio 2015 m. gegužės 15 dieną, organizuotos regioninės MMB mugės:

· 2015 m. vasario 7 d. Lietuvos parodų centre LITEXPO (Laisvės pr. 5, Vilnius) vyko Vilniaus regiono MMB mugė; 
· 2015 m. kovo 4 d. Kultūros fabrike (Bangų g. 5a, Klaipėda) vyko Klaipėdos miesto MMB mugė;
· 2015 m. kovo 19 d. Prekybos centre „Maxima XX“ (Santaikos g. 34, Alytus) - Alytaus miesto MMB mugė; 

· 2015 m. balandžio 14 d. Žalgirio arenoje (Karaliaus Mindaugo pr. 50, Kaunas) – Kauno regiono MMB mugė. 

Projekto tikslai – ugdyti mokinių verslumą, skatinti kūrybines idėjas, tobulinti socialinius įgūdžius, skatinti dirbti komandoje, siekiant išspręsti tikras problemas, lavinti vaizduotę ir drąsiai siekti užsibrėžtų tikslų, populiarinti MMB programą mokinių, mokytojų ir mokyklų tarpe, siekti, kad švietimas būtų labiau susietas su praktine veikla, taikant praktinius verslumo patirties mokymo modelius ir remtis tikrų verslininkų patirtimi, nes pripažįstama, kad mokomosios mokinių bendrovės skatina kurti savo nuosavus verslus pabaigus mokslus.  
Formuojant mokinių požiūrį, kad praktika nėra formalumas, o galimybė tobulėti, mokiniams leidžiama suprasti, kad dalyvavimas MMB programose yra ir bendradarbiavimas su verslo atstovais, ir didelė paskata kurti savo nuosavus verslus pabaigus mokslus.
Projekto rezultatai
2014-2015 mokslo metais Lietuvoje veikė 157 MMB, iš jų Lietuvos 2014-2015 mokslo metų geriausios mokinių bendrovės konkurse (MMB mugėje) 2015 m. gegužės 15 dieną dalyvavo 60 mokinių bendrovių, 325 mokiniai, mokytojai bei kviestiniai valstybinių institucijų ir verslo organizacijų atstovai. 
Lietuvos Respublikos ministras pirmininkas Algirdas Butkevičius atidarė MMB mugę ir renginį „Nukelk bosą nuo stogo“. Ministras pirmininkas aplankė kiekvienos mokomosios mokinių bendrovės stendą, uždavė mokiniams klausimus, diskutavo su jais bei įsigyjo kiekvienos  bendrovės gamintus produktus. 
Gegužės 15 d. nuo 17.15 val. iki 18.00 val. prekybos centro „Ozas“ Multikino salėje vyko mokinių bendrovių nugalėtojų paskelbimas, apdovanojimas ir renginio uždarymas. 
Nuoroda į video medžiagą 
https://www.youtube.com/watch?t=11&v=Ycv6UpH9lFk
Apie renginius spaudoje
http://www.delfi.lt/verslas/verslas/isrinkite-geriausia-mokiniu-verslo-ideja.d?id=67939798
http://www.delfi.lt/verslas/mano-eurai/verslininkai-vardan-jaunimo-iveikines-33-metru-aukscio-issuki.d?id=67968454
http://vz.lt/article/2015/5/15/mokiniu-bendroviu-muge
http://vz.lt/article/2015/5/15/vadovai-leidziasi-nuo-ozo-stogo
http://www.delfi.lt/verslas/verslas/vadovai-patikejo-savo-gyvybes-komandoms.d?id=67980132
http://www.bznstart.lt/idomybes/zmones/2317/Mokiniu-idejos-skinasi-kelia-i-tikraji-versla
Keletas projekto akimirkų

INFORMACIJA APIE ORGANIZACIJĄ

Viešoji įstaiga “Lietuvos Junior Achievement" (LJA) yra nepelno organizacija, kuri jau 20 metų diegia rinkos ekonomikos mokomąsias programas Lietuvos mokyklose. 
Organizacijos tikslas - ugdyti Lietuvos jaunimą laisvosios rinkos dvasia, mokyti suprasti verslą ir ekonomiką, puoselėti iniciatyvą, verslumą ir lyderio savybes.  LJA  rūpinasi lėšomis mokomosioms programoms parengti, įdiegti ir plėsti; koordinuoja visą programų veiklą nuo jų sukūrimo iki įgyvendinimo; rengia mokytojus ir dėstytojus dirbti su LJA programomis bei nuolat rengia mokytojų kvalifikacijos kėlimo seminarus; organizuoja mokomosios medžiagos, kitų organizacijos leidinių vertimus, adaptavimą, spausdinimą; organizuoja LJA moksleiviams renginius: VEMP (Vadybos ir ekonomikos modeliavimo pratybos) varžybas, Verslo konkursus, Mokomųjų moksleivių bendrovių muges; verslo, kūrybinių industrijų vasaros stovyklas, palaiko ryšius su kitų šalių JA programų rengėjais, sudaro Lietuvos moksleiviams galimybes dalyvauti tarptautiniuose projektuose, inicijavo ir iki 2003 metų organizavo Investuotojo konkursus, respublikines ekonomikos olimpiadas.
Visa LJA veikla, visos programos užtikrina žmogiškųjų išteklių ugdymą, paramą švietimui ir mokymams, vietos valdžios ir jos institucijų administracinių ir viešųjų paslaugų gebėjimų stiprinimui, taip pat demokratinių procesų skatinimui. LJA verslumo ugdymo programos tiesiogiai prisideda prie socialinės atskirties mažinimo ir darbo vietų kūrimo.
LJA  išlaikoma fondų ir privataus verslo visuomenės gaunamos paramos. 
INFORMACIJA APIE PROJEKTĄ

Projekto veiklos, eiga
2015 m. vasario 7 d. Lietuvos parodų centre LITEXPO (Laisvės pr. 5, Vilnius) vyko Vilniaus regiono MMB mugė, atvira kitų Lietuvos miestų bendrovės. Dalyvavo 24 mokinių bendrovės, 100 mokinių, 14 mokytojų, 15 valstybinių institucijų, verslo įmonių atstovų.

2015 m. kovo 4 d. Kultūros fabrike (Bangų g. 5a, Klaipėda) vyko Klaipėdos miesto MMB mugė. Dalyvavo 27 mokinių bendrovės, 135 mokiniai, 25 mokytojai, 20 valstybinių institucijų, verslo įmonių atstovų.
2015 m. kovo 19 d. Prekybos centre „Maxima XX“ (Santaikos g. 34, Alytus) - Alytaus miesto MMB mugė, kuri buvo atvira kitų Lietuvos miestų MMB atstovams. Dalyvavo 16 mokinių bendrovių, 100 mokinių, 10 mokytojų, 10 valstybinių institucijų ir verslo įmonių atstovų. 

2015 m. balandžio 14 d. Žalgirio arenoje (Karaliaus Mindaugo pr. 50, Kaunas) – Tarptautinė Kauno regiono MMB mugė. Dalyvavo 43 mokinių bendrovės, 220 mokinių, 20 mokytojų, 25 valstybinių institucijų ir verslo įmonių atstovų. 
2015 m. gegužės 15 d. Prekybos centre „Ozas“ vyko Lietuvos 2014-2015 mokslo metų geriausios mokomosios mokinių bendrovės konkursas (MMB mugė). Dalyvavo 60 mokinių bendrovių, 325 mokiniai, mokytojai bei kviestiniai valstybinių institucijų ir verslo organizacijų atstovai. 
Projekto biudžetas
	
	Planuota išleisti, Lt
	Išleista, Lt
	Išlaidas įrodantys dokumentai

	I. Personalo kaštai
	
	
	

	
	
	
	Nurodykite dokumentų pavadinimus bei numerius.

	
	
	
	Dokumentų skenuotas kopijas atsiųskite mums el. paštu.

	II. Materialių daiktų įsigijimas
	
	
	

	Maitinimas (240 dalyviai * 13,03 EUR/45 Lt maitinimas * 2 kartus)
	6255,79 EUR/ 21600 Lt
	932,75 EUR/ 3220,60 Lt
	UAB „Danveta“ 2015-05-15 sąskaita faktūra DAN Nr. 0000274, 2015-05-18 mokėjimo pavedimas Nr. 13315

	Nakvynė (240 dalyviai – 60 nakvynių)
	4170,53 EUR/ 14400 Lt
	0
	

	III. Organizacinės išlaidos 
	
	
	

	
	
	
	

	
	
	
	

	IV. Kitos išlaidos 
	
	
	

	Kelionės išlaidos (Kelionė į Berlyną 6 atstovams – nugalėtojams)
	839,88 EUR/

2899,94 Lt
	
	

	Prizas (6 žmonių mokestis Berlyno konkurse, šaltinis: http://share.jayeapps.com/CoYC2014/registration-and-fees
	2000,60 EUR/

6907,68 Lt
	1650,00 EUR/ 5697,12 Lt
	Institut der deutschen Wirtschaft Koln Junior gGmbH 2015-05-19 Participation fee: Complete payment, 2015-05-20 tarptautinio mokėjimo pavedimas Nr. 108  

	Iš viso:
	13266,80 EUR/ 45807,62 Lt
	2582,75 EUR/ 8917,72 Lt 
	



Skirtumas tarp planuotų ir patirtų išlaidų susidarė dėl:
1. Maitinimas – teikiant paraišką buvo planuota 2 dienų trukmės nacionalinė MMB mugė su dalyvių maitinimu, į kurį įeitų: 1 dieną - pietūs, pavakariai, vakarienė, 2 dieną – pusryčiai ir pietūs. MMB mugė organizuota vienos dienos trukmės su vienu maitinimu – pietumis. Patirtos mažesnės išlaidos.
2. Nakvynė – nacionalinę MMB mugę buvo planuota rengti 2 dienų trukmės, bet organizuota vienos dienos 2015-05-15. Nakvynei išlaidų nepatirta.
3. Kelionės išlaidos – 2015-05-15 vykusios nacionalinės MMB mugės nugalėtojams, kurie atstovaus Lietuvai Europos geriausios MMB kunkurse kelionės bilietai bus perakmi liepos mėnesį, nes Europos konkursas Berlyne vyks š.m. liepos 28-31 dienomis ir tikimasi, kad pavyks nupirkti pigesnius bilietus ir pasirinkti patogesnį kelionės variantą. Išlaidos bus patirtos liepos mėnesį ir kelionės išlaidoms bus ieškomas finansavimo šaltinis.
4. Prizas – planuota, kad Lietuvai Europos MMB konkurse atstovaus 6 dalyviai iš Lietuvos. Nacionalinio konkurso nugalėtojais tapo 12 klasės mokinių bendrovė, dalis bendrovės atstovų vasarą planuoja stojimus į užsienio aukštąsias mokyklas, todėl Lietuvai atstovaus 4 dalyviai vietoj planuotų 6.
Įgyvendinant projektą, patirtos mažesnės išlaidos. 
2014 m. spalio 31 dienos Paramos sutartimi Nr. GVP/PTS/1200, pasirašyta su VšĮ „Geros valios projektai“, numatyta projekto finansavimo suma yra 5000 eurų (17264 Lt).

Surinkta suma yra 2162,28 eurų (7465,28 Lt), Paramos teikėjo lėšų rinkimo mokestis (7 procentai) sudarė  126,59 eurus (437,09 Lt), Projekto vykdymui pervesta paramos suma sudaro 2035,69 eurų (7028,83 Lt). 

Trūkstamas lėšas Projekto įgyvendinimui VšĮ „Lietuvos Junior Achievement“ skyrė iš savo biudžeto.
Projekto rezultatai
Projektu numatytos veiklos yra įgyvendintos, pasiekti ir viršyti numatyti rodikliai. Suorganizuoti renginiai - regioninės MMB mugės ir nacionalinis geriausios mokinių bendrovės konkursas, kurių metu ne tik nustatytos geriausios mokslo metų mokinių bendrovės, bet taip jie skirti ir dar platesniam mokinių bendrovės programos pristatymui švietimo darbuotojams ir mokiniams. 
Mokinių bendrovės savo veiklą pristatė stenduose (analogiškai realioms firmoms, pavyzdžiui LITEXPO parodoje). Jas vertino žiuri komisijos, kurias sudarė valstybinių institucijų, verslo įmonių ir švietimo įstaigų atstovai. Renginių metu vyko dalyvaujančių bendrovių stendų, ataskaitų, interviu ir prezentacijų konkursai. 
Projekto metu vyko 4 regioninės mugės  ir 1 respublikinis konkursas, dalyviai – virš 1000 mokinių, 45 mokytojai ir 40 valstybinių institucijų ir verslo įmonių atstovai. Renginiuose Lietuvos moksleivių bendrovės varžėsi dėl geriausiųjų bendrovių vardo bei atskirose nominacijose, tokiose kaip: interviu, ataskaitų, prezentacijų, sacialiai atsakingų, draugiškiausių gamtai, technologiškiausių, perspektyviausių kurti realų verslą ir t.t.  Bendrovės vertintos pagal pelningumą, gerą gaminio arba paslaugos idėją, veiksmingą darbą, vadybos strategiją. 
Mokinių bendrovės ataskaitos konkursai skatina mokinius žvelgti plačiau į verslą ir savo pačių kuriamų bendrovių veiklą. Mokiniai turėjo galimybę įgyti verslo plano sudarymo įgūdžių bei įjungti visas kūrybines jėgas kuriant reklamas savo produktams ar bendrovei populiarinti, nuolat bendrauti su verslo konsultantais. 
Renginiai prisidės prie Lietuvos bendrojo lavinimo mokyklų mokinių verslumo įgūdžių lavinimo. Mokiniams dalyvavimas tokio tipo renginiuose yra ne tik veiklos pristatymas, bet ir 
papildoma motyvacija, reikalaujanti peržvelgti ir susisteminti įgytas žinias, mokėti komunikuoti,  tai taip pat ir gerų praktikų ir pavyzdžių apsikeitimo galimybė, ženkliai prisidedanti prie mokinių verslumo įgūdžių ugdymo.
Gerų praktikų pavyzdžiai,  patobulintos žinios, praktinis savęs išbandymas realiame versle ženkliai prisideda prie mokinių verslumo įgūdžių ugdymo. Pažintis su geriausiomis idėjomis, užmegzti tiesioginiai dalykiniai ir verslo santykiai, įgyta patirtis perduota vietos bendruomenėms ir kitiems regionams. Įgytos žinios - rinkos ekonomikos žinių pagrindai ir verslumo ugdymo metodai bus taikomi gyvenime, mokinių gautos žinios ir patirtis yra reikalingos sėkmingai save realizuoti darbo rinkoje. 
Projektas turi dvi glaudžiai susijusias dimensijas: konkrečios, besiremiančios praktika, rekomenduojamos Europos komisijos mokymo programos -  mokomosios mokinių bendrovės skatinimu ir nemažiau svarbiu bendros aplinkos, tolerantiškos verslui, kūrimui.
Geriausia 2015 m. Lietuvos mokinių bendrovė atstovaus Lietuvai 2015 m. liepos 28 – 31 dienomis Berlyne vyksiančiame Europos mokinių bendrovių konkurse. Europoje rengiama daug renginių skirtų mokinių bendrovėms. Jų metu vyksta ne tik mokinių bendrovių konkursai ir pristatymai, bet tai ir unikali galimybė tiek mokiniams, tiek mokytojams susipažinti su geriausia 
kitų šalių patirtimi, užmegzti tiesioginius kontaktus, perduoti įgytą patirtį vietos bendruomenei ir kitiems regionams. 
Tikslai ugdyti jaunų žmonių verslumą koreliuoja su Lietuvos Respublikos regioninės politikos dokumentuose numatytais kriterijais plėtoti regionuose verslą, taip prisidedant prie gyventojų užimtumo didinimo. 
Projekto gautų rezultatų pagrindu pilnai galima projektą vystyti ilgus metus kartu su verslo visuomene, miestų ir rajonų savivaldybių švietimo skyriais ir Švietimo ir mokslo ministerija. Projekto rezultatais galės pasinaudoti mokytojai, švietimo skyriai, Švietimo ir mokslo ministerija ir kitų valstybės institucijų atstovai bendradarbiaujant su VšĮ „Lietuvos Junior Achievement“. VšĮ „Lietuvos Junior Achievement“ iš savo pusės numato projekte vykdytas veiklas tęsti  ir ateityje bendradarbiaudama tiek su Lietuvos Respublikos švietimo ir mokslo ministerija, tiek su verslo įmonėmis ir kitomis įstaigomis,  bei koordinuoti ir teikti reikiamą pagalbą projekto tęstinumui. 
PATVIRTINIMAS

Tvirtinu, kad ataskaitoje ir faktines išlaidas pagrindžiančiuose finansiniuose dokumentuose pateikta informacija yra tiksli ir teisinga, ir sutinku, kad ji būtų viešai skelbiama. 
Organizacijos vadovas
VšĮ „Lietuvos Junior Achievement“ direktorius Justinas Noreika
  A.V.

